CELEX: 31989R3487
Language: el
Date: 1989-11-20 00:00:00
Title: Κανονισμός (ΕΟΚ) αριθ. 3487/89 του Συμβουλίου της 20ής Νοεμβρίου 1989 που καθορίζει, για την περίοδο 1989/90, το ποσοστό που αναφέρεται στο άρθρο 3 παράγραφος 1α του κανονισμού (ΕΟΚ) αριθ. 426/86 όσον αφορά τη χορήγηση ενισχύσεως στα μεταποιημένα προϊόντα με βάση τη ντομάτα

Avis juridique important

|

31989R3487

Κανονισμός (ΕΟΚ) αριθ. 3487/89 του Συμβουλίου της 20ής Νοεμβρίου 1989 που καθορίζει, για την περίοδο 1989/90, το ποσοστό που αναφέρεται στο άρθρο 3 παράγραφος 1α του κανονισμού (ΕΟΚ) αριθ. 426/86 όσον αφορά τη χορήγηση ενισχύσεως στα μεταποιημένα προϊόντα με βάση τη ντομάτα  

Επίσημη Εφημερίδα αριθ. L 340 της 23/11/1989 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3487/89 ΤΟΥ ΣΥΜΒΟΥΛΙΟΥ  της 20ής Νοεμβρίου 1989  που καθορίζει, για την περίοδο 1989/90, το ποσοστό που αναφέρεται στο άρθρο 3 παράγραφος 1α του κανονισμού (ΕΟΚ) αριθ. 426/86 όσον αφορά τη χορήγηση ενισχύσεως στα μεταποιημένα προϊόντα με βάση τη ντομάτα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 3 παράγραφος 3,  την πρόταση της Επιτροπής,  Εκτιμώντας:  ότι, για να ενθαρρυνθεί η σύναψη συμβάσεων μεταξύ των ομάδων των γεωργικών παραγωγών ντοματών, αφενός, και των ενώσεων των μεταποιητών ή του μεταποιητή, αφετέρου, ο κανονισμός (ΕΟΚ) αριθ. 426/86 προβλέπει τη χορήγηση συμπληρωματικής πριμοδότησης μεταποιήσεως υπό ορισμένους όρους·  ότι, για να επιτραπεί η πληρωμή της εν λόγω πριμοδότησης για την περίοδο 1989/90, θα πρέπει να καθοριστεί το «καθορισμένο σημαντικό ποσοστό» της ολικής ποσότητας των μεταποιημένων ντοματών που καλύπτεται από τις συμβάσεις που έχουν συναφθεί με τις ομάδες των παραγωγών·  ότι για την Ισπανία και την Πορτογαλία θα πρέπει να καθοριστεί ένα ειδικό ποσοστό λαμβάνοντας υπόψη τον περιορισμένο ακόμη ρόλο που διαδραματίζουν οι ενώσεις παραγωγών σ' αυτά τα δύο κράτη μέλη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1989/90, τα ποσοστά που αναφέρονται στο άρθρο 3 παράγραφος 1α του κανονισμού (ΕΟΚ) αριθ. 426/86 είναι τα εξής:  - για την Κοινότητα με τη σύνθεσή της στις 31 Δεκεμβρίου 1985: 75 %,  - για την Ισπανία: 38 %,  - για την Πορτογαλία: 34 %.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Νοεμβρίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 118 της 29. 4. 1989, σ. 29.